**Ministru kabineta noteikumu projekta “Noteikumi par informācijas sniegšanas kārtību par savākto, reģenerācijai nodoto, atkritumu poligonā nodoto un atkritumu poligonā apglabāto sadzīves atkritumu masu**”” **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atkritumu apsaimniekošanas likuma 39.panta piektā daļa un 41.panta 1.5 daļa. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Atkritumu apsaimniekošanas likuma 39.panta piektā daļa nosaka, ka atkritumu apsaimniekotājs nodrošina savākto, reģenerācijai nodoto un atkritumu poligonā nodoto sadzīves atkritumu masas noteikšanu tonnās. Par savākto, reģenerācijai nodoto un atkritumu poligonā nodoto sadzīves atkritumu masu atkritumu apsaimniekotājs Ministru kabineta noteiktajā kārtībā informē pašvaldību. Savukārt Atkritumu apsaimniekošanas likuma 41.panta 1.5 daļa nosaka, ka atkritumu poligona apsaimniekotājs atkritumu poligonā pieņemto un apglabāto sadzīves atkritumu masu nosaka tonnās un par apglabāšanai pieņemto un poligonā apglabāto atkritumu masu informē pašvaldību Ministru kabineta noteiktajā kārtībā un termiņos.  Pašreiz Latvijas normatīvajos aktos nav noteiktas prasības, kas atbilstu attiecīgajam Atkritumu apsaimniekošanas likuma deleģējumam. Ministru kabineta 2008.gada 22.decembra noteikumi “Noteikumi par vides aizsardzības valsts statistikas pārskatu veidlapām” (turpmāk - noteikumi Nr.1075) nosaka kārtību, kādā atkritumu apsaimniekotāji aizpilda un iesniedz VSIA “Latvijas Vides, ģeoloģijas un meteoroloģijas centrs” vides aizsardzības valsts statistikas pārskatu veidlapu “Nr. 3 – Atkritumi. Pārskats par atkritumiem” (turpmāk – atkritumu veidlapa). Izvērtējot atkritumu veidlapā ietverto informāciju, Vides aizsardzības un reģionālās attīstības ministrija (turpmāk – VARAM) secināja, ka atkritumu veidlapas sadaļas precīzi neatbilst Atkritumu apsaimniekošanas likumā ietvertajam deleģējumam, jo pašreiz veidlapā ir norādīts, ka jāsniedz kopā informācija par savāktajiem un pārstrādei vai apglabāšanai nodotajiem sadzīves atkritumu daudzumiem. Tāpēc ir nepieciešams noteikumu projektā ietvert jaunu ziņošanas formātu par savākto, reģenerācijai nodoto un atkritumu poligonā nodoto sadzīves atkritumu masu.  Atbilstoši Ministru kabineta 2011.gada 27.decembra noteikumu “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” (turpmāk – noteikumi Nr.1032) 47.punkts nosaka, ka divu mēnešu laikā pēc kalendāra gada beigām operators iesniedz gada pārskatu pārvaldē un pašvaldībā, kuras administratīvajā teritorijā atrodas poligons. Pašvaldībām, kuru administratīvajā teritorijā savāktie sadzīves atkritumi ir apglabāti attiecīgajā poligonā, gada pārskatu iesniedz pēc pieprasījuma. Gada pārskatā tiek apkopota informācija poligonā pieņemto un apglabāto atkritumu daudzums un veidi atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus, tomēr atkritumu apglabāšanas poligona darbības reģistrācijas žurnālā (noteikumu Nr.1032 4.pielikums) netiek atsevišķi reģistrēta informācija par poligonā pieņemtajiem un par apglabātajiem atkritumu apjomiem. Tāpēc ir nepieciešams noteikumu projektā ietvert jaunu ziņošanas formātu par apglabāšanai pieņemto un poligonā apglabāto atkritumu masu.  Lai mazinātu administratīvo slogu un noteiktu vienotus ziņojumu iesniegšanas termiņus, noteikumu projektā tiek noteikts, ka informācija par iepriekšējā kalendārajā gadā savākto, reģenerācijai nodoto un atkritumu poligonā nodoto un poligonā apglabāto sadzīves atkritumu masu ir jāiesniedz pašvaldībā līdz nākamā gada 1.martam. |
| 3. | Projekta izstrādē iesaistītās institūcijas | VARAM, Valsts vides dienests |
| 4. | Cita informācija | **Nav.** |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, sadzīves atkritumu apsaimniekotāji, sadzīves atkritumu poligonu apsaimniekotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta prasību piemērošanas rezultātā palielināsies administratīvais slogs, tā kā sadzīves atkritumu apsaimniekotājiem un sadzīves atkritumu poligonu apsaimniekotājiem |
| 3. | Administratīvo izmaksu monetārs novērtējums | 1. sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanu un iesniegšanu pašvaldībai:   Pieņemot, ka sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana tiek veikta regulāri un to, ka atkritumu apsaimniekotāja darbiniekam tas varētu aizņemt 80 stundas mēnesī visa gada garumā, administratīvo izmaksu monetārs novērtējums pārskata par sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana:  C = (f x l) x (n x b), kur  **C** – sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas radītās izmaksas jeb administratīvās izmaksas;  **f** – finanšu līdzekļu apjoms, kas nepieciešams, lai nodrošinātu projektā paredzētā sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanu atbilstoši noteikumu projektā noteiktajām normām (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) – privātajā sektorā stundas likme ir aprēķināta, dalot vidējo mēneša algu privātajā sektorā (pēc [www.csb.gov.lv](http://www.csb.gov.lv) datiem 2015.gadā tā bija 798,66 *euro/*mēnesī) ar Darba likuma 131.panta pirmajā daļā minēto normālo darba laiku (40 stundas nedēļā x 1 = 160 stundas mēnesī) = **4,99 *euro*/stundā**;  **l** – laika patēriņš, kas nepieciešams, lai uzkrātu sadzīves atkritumu apsaimniekošanas informācijas un sagatavotu attiecīgu ziņojumu pašvaldībai;  **n** – atkritumu apsaimniekotāju skaits, uz ko attiecas projektā paredzētās informācijas sniegšanas prasības – 119 pašvaldībās darbojošies atkritumu apsaimniekotāji;  **b** – cik bieži gada laikā atkritumu apsaimniekotājam būs nepieciešams veikt sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana, tiek pieņemts, ka atkritumu apsaimniekotājs noteikto darbību veiks katru darba dienu – 253 dienas.  Aprēķins:  **C = (4,99 x 4) x (119 x 253) = 600 935,72 *euro***  Atbilstoši veiktajam aprēķinam vienas pašvaldības atkritumu apsaimniekotājam administratīvais slogs, kas saistīts ar sadzīves atkritumu apsaimniekošanas informācijas uzkrāšanu un attiecīga ziņojumu sagatavošanu pašvaldībai, mērojams **5049,88 *euro/gadā****.*   1. Sadzīves atkritumu poligonu apsaimniekotājiem 2. sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanu un iesniegšanu pašvaldībai:   Pieņemot, ka sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana tiek veikta regulāri un to, ka atkritumu apsaimniekotāja darbiniekam tas varētu aizņemt 80 stundas mēnesī visa gada garumā, administratīvo izmaksu monetārs novērtējums pārskata par sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana:  C = (f x l) x (n x b), kur  **C** – sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas radītās izmaksas jeb administratīvās izmaksas;  **f** – finanšu līdzekļu apjoms, kas nepieciešams, lai nodrošinātu projektā paredzētā sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanu atbilstoši noteikumu projektā noteiktajām normām (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) – privātajā sektorā stundas likme ir aprēķināta, dalot vidējo mēneša algu privātajā sektorā (pēc [www.csb.gov.lv](http://www.csb.gov.lv) datiem 2015.gadā tā bija 798,66 *euro/*mēnesī) ar Darba likuma 131.panta pirmajā daļā minēto normālo darba laiku (40 stundas nedēļā x 1 = 160 stundas mēnesī) = **4,99 *euro*/stundā**;  **l** – laika patēriņš, kas nepieciešams, lai uzkrātu sadzīves atkritumu apsaimniekošanas informācijas un sagatavotu attiecīgu ziņojumu pašvaldībai;  **n** – atkritumu apsaimniekotāju skaits, uz ko attiecas projektā paredzētās informācijas sniegšanas prasības – 11 pašvaldībās darbojošies atkritumu apsaimniekotāji;  **b** – cik bieži gada laikā atkritumu apsaimniekotājam būs nepieciešams veikt sadzīves atkritumu apsaimniekošanas informācijas uzkrāšanu un attiecīgu ziņojumu sagatavošanas uzsākšana, tiek pieņemts, ka atkritumu apsaimniekotājs noteikto darbību veiks katru darba dienu – 253 dienas.  Aprēķins:  **C = (4,99 x 4) x (11 x 253) = 55 548,68 *euro*** |
| 4. | Cita informācija | Nav. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 2016.gada 19.decembra ir pieejams VARAM tīmekļa vietnē [www.varam.gov.lv](http://www.varam.gov.lv), līdz ar to ieinteresētajām personām ir iespēja izteikt viedokli un sniegt priekšlikumus. |
| 2. | Sabiedrības līdzdalība projekta izstrādē | Sadaļa tiks aizpildīta pēc sabiedrības līdzdalības rezultātu saņemšanas. |
| 3. | Sabiedrības līdzdalības rezultāti | Sadaļa tiks aizpildīta pēc sabiedrības līdzdalības rezultātu saņemšanas. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Pašvaldības |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.  Nav paredzēta jauno institūciju izveide/likvidēšana/reorganizēšana. |
| 3. | Cita informācija | Nav |

*Anotācijas III, IV un V sadaļa – noteikumu projekts šo jomu neskar.*

Iesniedzējs:

vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

16.12.2016. 09:25

1169

I.Doniņa

67026515; [ilze.donina@varam.gov.lv](mailto:ilze.donina@varam.gov.lv)